1. Source of the איסור.
2. ברכות דף סב:-סג. – can’t make a shul (or בית המקדש) a shortcut.
3. Some details.
4. רב נחמן אמר רבה בר אבוה - If you came in שלא לעשותו קנדריא, you can then make it קפנדריא. Similarly, רב חלבו אמר רב הונא says that if you came in to daven, you can use it as a shortcut.
5. רבי אבהו – if it was a path before it was a shul, you can keep using it
6. It is like your house where you wouldn’t want people taking shortcuts.
7. ארץ הצבי סימן יב אות ב' – both מקדש and מקדש מעט are meeting places with hashem, but shul is Hashem coming to us, so whatever you would be מקפיד about in your house, we should be מקפיד about in shul (walking around with wet boots)
8. מפניני הרב עמוד מה – you shouldn’t wander around in shul because it is impolite to do that in people’s homes.
9. מגילה דף כז:-כח.
10. One of three things that ר' אלעזר בן שמוע attributed his long life to was מימי לא עשיתי קפנדריא לבית הכנסת (also לא פסעתי על ראשי עם קודש ולא נשאתי כפי בלא ברכה)
11. Even after shul is destroyed, don’t use it as a shortcut
12. Possible Heterim.
13. Went in for a Purpose. רמב"ם תפילא יא:י – if you went in to daven or learn you can go out through another door that makes it shorter. גירסת הרא"ש based on גמרא מגילה כט is that it become a מצוה לעשותו קפנדריא (ר"ן explains that this shows חיבוב) and this is גירסת הטור but בית יוסף points out that רי"ף ורמב"ם just say מותר. מג"א ס"ק ז prefers the גירסת הרא"ש that it is a מצוה because otherwise it is obvious that if when you came in שלא לעשותו קפנדריא it is מותר, of course when you come in to daven it is מותר!
14. כסף משנה תפילה יא:ח – Rambam mentions this because it is derived from a פסוק, but he doesn’t mention the other התירים in the גמרא like going in על מנת שלא לעשותו קפנדריא or היה שביל מעיקרו because even though it is technically מותר we should avoid it based on ר' אלעזר בן שמוע who avoided it even בהיתר (otherwise what is his חידוש). שולחן ערוך קנא:ה mentions these התירים without any mention of need to be מחמיר.
15. מקראי קודש (of Rav Chaim Abulafia – 17th and 18th century) – Rambam learns that not everybody accepts the התירים of שביל מעיקרו ונכנס על מנת שלא לעשותו קפנדריא.
16. Saying a Passuk. רמב"ם תפילה יא:ט says that if you need to get somebody from the shul, he should יכנס ויקרא מעט או יאמר שמועה ואח"כ יקרא חבירו. If he doesn’t know anything, ask a child to share a פסוק that he is learning or even just sit for a bit since sitting among עוסקי מצוה is valuable as a fulfillment of אשרי ישבי ביתך.
17. אור שמח שם הלכה י – even if you went in to call somebody out, and read a פסוק, you still can’t make it a shortcut.
18. דבר מצוה. רמב"ם תפילה יא:ח explains the reason not to do קפנדריא is that "שאסור ליכנס בהן אלא לדבר מצוה", perhaps implying that if there is a מצוה goal it is okay.
19. באה"ל קנה ד"ה לקצר – if the דבר מצוה is not in the shul itself, the פרי מגדים says אפשר דשרי, but באה"ל holds there is no היתר to make the shul a shortcut, because you can do that mitzvah without going into the shul. ציץ אליעזר ט:יא אות ט uses the פרי מגדים as a סניף in a case of helping חולים.
20. שו"ת שבט הלוי ח"י סימן לד suggests a possibility that if several rooms all used for shuls are built next to each other where the only way in is through the other shuls, it might be מותר because מעיקרא נבנו על דעת זה.
21. Some Halachic Points.
22. Office off of the shul. ציץ אליעזר חלק יב סימן טז – maybe if there is no other way to get to the office we can’t call that a shortcut and it would be מותר. However from לשון הרמב"ם that it is only okay to go into a shul for a דבר מצוה, it sounds that this would be אסור.
23. Maybe even stopping to read a פסוק only helps בדרך אקראי but not if this will be קבוע. Furthermore, reading a פסוק is only a היתר to call someone out of shul, but not to take a shortcut.
24. ציץ אליעזר – if the office is מיוחד למצוה we can rely on פרי מגדים that it is מותר since there is no other way to get to do that מצוה.
25. Going through a בימה – the מקור חיים לבעל חוות יאיר says you can’t use the בימה as a shortcut to get from one side of the shul to another since it also has enhanced קדושה, and certainly not to use it as a shortcut to leave shul.
26. Going Through an עזרת נשים. שו"ת ציץ אליעזר ח"ט סימן יא was asked about a time in שערי צדק where the fastest way for nurses to get from one place to another was through the עזרת נשים and delays would be harmful to patients.
27. פרי מגדים says איסור לשחוט applies in עזרת נשים, and writes in ראש יוסף על מגילה דף כח that בעזרת נשים יש להחמיר כמו בבית הכנסת גופא. ערוה"ש קנד:ז says בית הכנסת של נשים has קדושת בית הכנסת.
28. חכמת אדם כלל פו סעיף טו says no קדושת בית הכנסת for עזרת נשים. מהרי"ט ח"א סימן קלב assumes this way as well with regard to the קדושת הגג (though שואל ומשיב מהדו"ק ח"ב סימן כב says the מהרי"ט would be מודה that the actual עזרת נשים has קדושה).
29. שו"ת דברי חיים ח"ב או"ח סימן יד – it has some קדושה but not the same as men’s section. After all we don’t initiate a דבר שבקדושה or blow שופר in עזרת נשים. That’s why you can’t turn a men’s section into a women’s section (explicit in האלף לך שלמה או"ח סימן עו). Majority of פוסקים seem to assume this way – see מהרש"ם ח"א סימנים י-יא, מהר"ם מלובלין סימן נט, דעת תורה על או"ח סימן סד, בית שלמה או"ח סימן כא.
30. ציץ אליעזר שם – עזרת נשים may be even on lower level than hallways where people daven all the time.
31. Going through the hallway or חצר בית הכנסת – ערוך השולחן קנא:ח says it is מותר ומעשים בכל יום יוכיחו.
32. שו"ת שבט הלוי חלק י סימן לד says this is מותר even if there are constantly minyanim davening there (but says like באה"ל that to use one shul as a shortcut to another shul or דבר מצוה would be אסור).
33. What qualifies as a בית הכנסת? ציץ אליעזר שם אות י says if built על תנאי, and especially in a hospital where donors clearly paid to build a hospital, and not a shul, it wouldn’t have the limitations of בית הכנסת.

**1 - תלמוד בבלי מסכת ברכות דף סב עמוד ב**

לא יכנס אדם להר הבית במקלו כו'. מאי קפנדריא? אמר רבא: קפנדריא כשמה. ורב חנא בר אדא משמיה דרב סמא בריה דרב מרי אמר: כמאן דאמר אינש אדמקיפנא אדרי - איעול בהא. אמר רב נחמן אמר רבה בר אבוה: הנכנס לבית הכנסת על מנת שלא לעשותו קפנדריא - מותר לעשותו קפנדריא. רבי אבהו אמר: אם היה שביל מעיקרו - מותר. אמר רבי חלבו אמר רב הונא: הנכנס לבית הכנסת להתפלל - מותר לעשותו קפנדריא שנאמר +יחזקאל מ"ו+ ובבא עם הארץ לפני ה' במועדים וגו'.

**2 - תלמוד בבלי מסכת ברכות דף סג עמוד א**

אלא אמר רבא: כי ביתו. מה ביתו, אקפנדריא - קפיד אינש, ארקיקה ומנעל - לא קפיד אינש, אף בית הכנסת: קפנדריא הוא דאסור, רקיקה ומנעל - שרי.

**3 - תלמוד בבלי מסכת מגילה דף כז עמוד ב**

שאלו תלמידיו את רבי אלעזר בן שמוע: במה הארכת ימים? אמר להם: מימי לא עשיתי קפנדריא לבית הכנסת, ולא פסעתי על ראשי עם קדוש, ולא נשאתי כפי בלא ברכה

**4 - תלמוד בבלי מסכת מגילה דף כח עמוד א**

משנה. ועוד אמר רבי יהודה: בית הכנסת שחרב אין מספידין בתוכו, ואין מפשילין בתוכו חבלים, ואין פורשין לתוכו מצודות, ואין שוטחין על גגו פירות, ואין עושין אותו קפנדריא, שנאמר +ויקרא כ"ו+ והשמותי את מקדשיכם - קדושתן אף כשהן שוממין. עלו בו עשבים - לא יתלוש, מפני עגמת נפש.

**5 - רמב"ם הלכות תפילה ונשיאת כפים פרק יא**

הלכה ח

היה לבית הכנסת או לבית המדרש שני פתחין לא יעשנו קפנדריא כדי שיכנס בפתח זה ויצא בפתח שכנגדו לקרב הדרך, שאסור ליכנס בהן אלא לדבר מצוה.

הלכה ט

מי שצריך ליכנס לבית הכנסת לקרות תינוק או חבירו יכנס ויקרא מעט או יאמר שמועה ואח"כ יקרא חבירו כדי שלא יכנס בשביל חפציו בלבד, ואם אינו יודע יאמר לתינוק מן התינוקות קרא לי הפסוק שאתה קורא בו, או ישהה מעט בבית הכנסת ואח"כ יצא, שהישיבה שם מעסקי המצות היא שנאמר אשרי יושבי ביתך וגו'.

הלכה י

מי שנכנס להתפלל או לקרות \* מותר לו לצאת בפתח שכנגדו כדי לקרב את הדרך, ומותר לאדם ליכנס לבית הכנסת במקלו במנעלו ובאפונדתו ובאבק שעל רגליו, ואם היה צריך לרוק ירוק בבית הכנסת.

**6 - כסף משנה הלכות תפילה ונשיאת כפים פרק יא הלכה ח**

[ח] היה לבית הכנסת או לבית המדרש וכו'. משנה שם (דף כ"ח.) ואין עושין אותו קפנדריא ובגמרא מאי קפנדריא כשמה כמאן דאמר אדמקפינא אדרי איעול בהא. ופירש"י בעוד שאקיף שורות של בתים הללו אכנס דרך הבית הזה ואקצר דרכי. ואמרינן תו התם (דף כ"ט.) אמר ר' אבהו אם היה שביל מעיקרו מותר אמר רנב"י הנכנס לבית הכנסת שלא על מנת לעשותו קפנדריא מותר לעשותו קפנדריא ולא ידעתי למה השמיט רבינו כל זה דהא התם ליכא מאן דפליג עלייהו. ואפשר שאף על פי שמותר אין ראוי לעשות כן מדאמר רבי אלעזר בן שמוע מגילה (דף כ"ז:) מימי לא עשיתי קפנדריא לבית הכנסת ומשמע דהיינו בהני גווני דשרי דאי לאו הכי מאי רבותיה וכ"כ בפסקי התוספות, ואף ע"פ כן כתב רבינו דין מי שנכנס להתפלל וכו' משום דהתם מייתינן לה בגמרא מקרא דהכי הוו עבדי בבית המקדש דכתיב ובבא העם וכו' וגירסת רבינו כגירסת הרי"ף דגריס מותר לעשותו קפנדריא ולא גרסינן מצוה:

**7 - אור שמח הלכות תפילה ונשיאת כפים פרק יא הלכה י**

[י] מי שנכנס להתפלל או לקרות מותר לו כו'.

פירוש, דוקא אם נכנס מתחלה להתפלל או לקרות, אבל אם נכנס לקרוא לחבירו או לתנוק ובשביל זה קרא פסוק או ענה קדושה עם הצבור אסור לצאת בפתח שכנגדו לעשותו קפנדריא, כמו דכתוב (יחזקאל מו, ט) הבא להשתחוות כו', ולכן הפך אחר ההלכה הקודמת, ופשוט.

**8 - מקראי קודש הלכות תפילה ונשיאת כפים פרק יא הלכה ח**

Rabbi Chayim Abulafia

Born in 5420 (1660) and died in 5504 (1744)

Rabbi Chayim Abulafia was born in Chevron in 5420 (1660) to his father Rabbi Yaakov Abulafia. (The Abulafia family is known for their impressive lineage and their being part of the tribe of Yehudah to the line of the kingship.)

As a boy he learnt from the sages in Chevron, and when he was older he moved with his family to Jerusalem where he learnt in the yeshiva "Beit Yaakov" (founded by Rabbi Yaakov Haziz) which was then headed by Rabbi Moshe Galanti.

Other known teachers include Rabbi Avraham Amigo and Rabbi Shlomo Algazi. His friend and colleague from that time was Rabbi Hizkiyah Di Silvah (author of "Pri Hadash"). In Yerushalayim he was ordained as a Rabbi and he began to teach and to preach.

In 5459 (1699) he was sent from Chevron to collect money in Turkey. Upon his return he served as Rabbi of Safed for some years (between 5480-5485 1720-1725) and afterwards he was invited to become Rabbi of Izmir in Turkey. He arrived in Izmir when he was thirty-five years old. He had a great influence on the Jewish communities in Turkey, helping them both spiritually and financially. Rabbi Chayim was "very renowned in all the land... and even the Moslems honored him, recognizing him as one of the great men of the generation."

Rabbi Chayim served as Rabbi of Izmir for fifteen years until he accepted a special invitation and acquiesced to the pleading of the Bedouin Sheikh Dahir Al Omer to come and settle in Tiberius and rebuilt its ruins, with a promise of any aid and help that would be required.

In 5500 (1740) Rabbi Chayim sailed with a group on a ship from Izmir to Akko. From Akko he arrived in Tiberius and organized the building of residential housing, a splendid synagogue, a bathhouse, shops and more, and worked hard persuading Jews in the Diaspora to come and immigrate to Israel and to settle in the renewed Tiberius.

When Rabbi Chayim Ben Atar came from Livorno to Tiberius in 5502 (1742) Rabbi Chayim Abulafia tried to persuade him to establish his yeshiva "Midrash Knesset Yisrael" in Tiberius instead of Jerusalem. In spite of his pleading and attempts to persuade him, Rabbi Chayim Ben Atar went specifically to Jerusalem and established his yeshiva there (which functioned for many years).

Twice (in Ellul 5502 - 1742, and Ellul 5503 - 1743) the ruler of Damascus Solimon Pasha tried to conquer Tiberius but he was unsuccessful. These two dates were fixed by Rabbi Chayim as festive days forever for the Jews of Tiberius. Despite being very active and dedicated to helping individuals and the community, Rabbi Chayim was very great in Torah. Among his known works include "Mikroei Kodesh" - halachic novella on Shulchan Aruch Hilchos Pesach and Yom Tov and on Mishneh Torah; "Yashreish Yaakov" and "Shevut Yaakov" - a commentary on aggadot from Ein Yaakov; "Eitz HaChayim - homilies on the Torah; "Yosef Lekach" - novella and homilies on the Torah. Rabbi Chayim Abulafia passed away in Tiberius in 5504 (1744) when he was eight-four years old and he was buried there.

His work "Mikroei Kodesh" was first printed in Izmir in 5489 (1729). "Eitz HaChayim" was printed in 5489 (1729). The books on Bereishis and Shemos have 84 pages, on Vayikra Devarim 146 pages, and the novella on Rambam number 12 pages. In 5753 (1993) the book was reprinted by Mechon Meor in Yerushalayim as part of their publishing all the writings of Rabbi Chayim Abulafia**.**

[ח] היו לביהכנ"ס שני פתחים לא יעשנו קפנדריא. הקשה מרן למה השמיט מ"ש אם היה שביל מעיקרו מותר ומ"ש הנכנס על מנת שלא לעשותו קפנדריא מותר לעשותו קפנדריא ע"כ. וי"ל דס"ל דמ"ד הנכנס להתפלל מותר לעשותו קפנדריא חולק על מאן דאמר הנכנס ע"מ שלא לעשותו קפנדריא דאי בדבר הרשות שרי כ"ש בנכנס להתפלל ולהרי"ף דגריס בנכנס להתפלל מצוה לק"מ ולרבינו דגריס מותר צ"ל דפליג אמ"ד דבדבר הרשות שרי גם ממ"ש (רבא) [רבה] כביתו מה ביתו קפנדריא קפדי אינשי מורה דגם בשביל מעיקרו קפדי וקפדי ואסור אי נמי נכנס ע"מ שלא לעשותו קפנדריא ר"ל שנכנס לקרוא דלדבר הרשות אסור ליכנס ומשו"ה כתב הנכנס להתפלל או לקרוא מותר ומ"ש מרן וצ"ע למה אחר דין הנכנס להתפלל י"ל דמאחר שקדם אין נכנסין אלא לדבר מצוה סמך מי שצריך לקרוא תינוק מה יעשה ואחר זה חזר לעניינו הראשון והבן.

**9 - בית יוסף אורח חיים סימן קנא**

ומ"ש רבינו וכשנכנס בה להתפלל מצוה למי שנכנס בפתח זה לצאת בפתח אחרת. מייתי ראיה בגמרא (כט.) מדכתיב (יחזקאל מו ט) ובבא עם הארץ לפני יי' במועדים הבא דרך שער צפון להשתחוות יצא דרך שער (ה)נגב והרא"ש (סי' ט) גורס מצוה לעשות קפנדריא וכן היא גירסת רבינו אבל הרי"ף (ט:) גורס מותר לעשות קפנדריא וכך הם דברי הרמב"ם (ה"י):

**10 - שולחן ערוך אורח חיים הלכות בית הכנסת סימן קנא סעיף ה**

היו לבהכ"נ שני פתחים, לא יכנס בפתח זה לעשותו דרך לצאת בפתח השני לקצר דרכו; ואם היה הדרך עובר קודם שנבנה בהכ"נ, מותר. וכן אם לא נכנס בו תחלה כדי לקצר דרכו, מותר לעשותו דרך. וכשנכנס בו להתפלל, מותר למי שנכנס בפתח זה לצאת בפתח אחר.

**11 - מגן אברהם על שולחן ערוך אורח חיים הלכות בית הכנסת סימן קנא סעיף ה**

ו (ו) לקצר דרכו - שאסור ליכנס בה אלא דבר מצוה [רמב"ם] ועס"א:

ז (ז) מותר למי שנכנס - זה מלשון הרמב"ם אבל לא כ' בבא מציעת' וכן אם לא נכנס וכו' והטור שכתב בבא מציעת' כתב במי שנכנס להתפלל מצוה לעשות קפנדרי שנאמ' הבא דרך שער צפון יצא דרך שער נגב וגו' והרב"י שכתב בשניהם מותר צ"ע דזו ואצ"ל זו היא וצ"ל דה"ק כשנכנס להתפלל אפי' כוון ג"כ לקצר דרכו שרי ומ"מ נ"ל עיקר כמ"ש הטור דמצוה לעשות קפנדרי' דמייתי ליה מקרא וכן הגירס' ברי"ף שבידינו ואפש' דט"ס הוא בש"ע וצ"ל מצו' למי וכו':

**12 - משנה ברורה על שולחן ערוך אורח חיים הלכות בית הכנסת סימן קנא סעיף ה**

(כא) מותר למי שנכנס וכו' - צ"ל מצוה למי שנכנס [אחרונים] ובגמרא מייתי לזה מקרא שנאמר ובבוא עם הארץ לפני ד' במועדים הבא דרך שער צפון להשתחות יצא דרך שער נגב וגו' והטעם כדי שיהיה נראה כמחבב [ר"ן]:

**13 - ביאור הלכה על שולחן ערוך אורח חיים הלכות בית הכנסת סימן קנא סעיף ה**

\* לעשותו דרך - אם לא שיקרא או שישהא שם מעט וכנ"ל:

\* לקצר דרכו - שאסור ליכנס בהם אלא לדבר מצוה [רמב"ם] ואם הוא הולך לדבר מצוה אפשר דשרי [פמ"ג] ולא נהירא שמדברי הרמב"ם אין ראיה להקל דהרמב"ם מיירי דהכניסה לביהכ"נ היה בשביל דבר מצוה דאז ממילא מותר אח"כ ג"כ לקצר דרכו משא"כ בזה שנכנס בכוון דרך ביהכ"נ רק כדי לקצר דרכו והמצוה שמקוה לעשותה הלא יוכל לעשותה אפילו אם לא יעשה הביהכ"נ קפנדריא מסתברא דאסור:

**14 - ערוך השולחן אורח חיים הלכות בית הכנסת סימן קנא סעיף ח**

ואין עושין אותן קפנדריא והיינו כשהיה להם שני פתחים אסור ליכנס בפתח זה ולצאת דרך פתח האחר כדי לקצר הדרך שהרי אסור ליכנס בחנם לבהכ"נ ולבהמ"ד ואיך יכנס ויצא רק כדי לקצר הדרך ולכן אם לא נכנס תחלה כדי לקצר דרכו אלא שהיה צריך ליכנס לדבר מצוה יכול לצאת דרך פתח האחר אף על גב דמקצר דרכו בזה וכ"ש כשנכנס להתפלל דמותר ליצא דרך פתח האחר ומצוה נמי איכא כדכתיב [יחזקאל מו, ט] הבא דרך שער צפון יצא דרך שער נגב [טור] וכן אם קודם בניין בהכ"נ היתה הדרך עובר כן מותר גם אח"כ ונ"ל דדווקא בהכ"נ עצמו אבל לעבור דרך חצר בהכ"נ כדי לקצר הדרך מותר ומעשים בכל יום יוכיחו וכן דרך פרוזדור של הבהכ"נ מותר לקצר:

**15 - מקור חיים לבעל חוות יאיר**

ודע דאיסור קפנדריא חל גם בתוך היכל בית הכנסת לקצר הילוכו ממקום למקום דרך הבימה שיש בה קדושה יתירה ולקצר את יציאתו מבית הכנסת דרך הבימה פשיטא דאסור

**16 - שו"ת שבט הלוי חלק י סימן לד**

ב"ה, עש"ק שמיני תשנ"ט לפ"ק.

כבוד האברך ירא ושלם בתו"י ר' צבי גולדברג שיחי'. אחדשה"ט באהבה.

אשר שאל מעל' בענין המבואר במגילה כ"ט ע"א ובשו"ע או"ח סי' קנ"א, בענין איסור קפנדריא בביהכ"נ, אם שני בתי כנסיות סמוכים ממש זו לזו האם מותר לעבור בבית הכנסת כדי להגיע לבית הכנסת אחרת, הנה פשטות לשון הרמב"ם בטעם איסור קפנדריא לקצר דרכו שאסור ליכנס בהם אלא לדבר מצוה, ה"ה כמפורש לאיסור, דרצון הרמב"ם להתיר רק אם הכניסה לביהכ"נ הי' לצורך מצוה, אז כיון שנזדקק לביהכ"נ למצוה שאינו יכול לעשות רק בתוכה מותר לקצר דרכו דרך קפנדריא, וכמש"כ בביאור הלכה סי' קנ"א, לא כן כשנכנס רק לקצר דרכו, והיינו דאסור ליכנס לביהכ"נ רק לצורך מצוה.

אמנם יתכן בענין חדרים סמוך לביהכ"נ שאעפ"י שמתפללים בקביעות בתוכם שנבנו מעיקרא לשמש פרוזדור לביהכ"נ, ובפרוזדור וחצר פשיטא דמותר כמש"כ הרב ערוך השולחן שם.

ואשר שאל, כשיש ג' בתי כנסת זה ע"י זה ממש כאשר בונים כהיום מעין זה בירושלים ת"ו, והוא יושב בראשון להתפלל או ללמוד וצריך להגיע לשלישי לקחת ספר או כיו"ב, אם מותר לעשות קפנדריא להשני להגיע לג' או שצריך לצאת, וכ' בשם איזה ספרים שלא נמצאו בגבולי לדון בזה. פשוטו לאיסור, דביהכ"נ קדושה בפני עצמה וחל עליו דין איסור קפנדריא, אבל יתכן כיון דמעיקרא נבנו ע"ד זה והם צמודים ממש ועשו כניסה מזה לזה שבכה"ג לא גזרו חז"ל, והדברים שקולים.

והרני ידידכם, מצפה לרחמי ה'.

**17 - שו"ת ציץ אליעזר חלק ט סימן יא**

אם מותר לעשות קפנדריא בעזרת נשים ובמיוחד כשהנידון הוא על בית כנסת הנמצא בבנין בית חולים. נשאלתי מהנהלת בית החולים שערי צדק בפעיה"ק ת"ו אם רשאים לעשות קפנדריא לזמן מה בעזרת נשים של בית הכנסת של ביה"ח באשר לרגל בניה נסגר המעבר שהאחיות ועובדי ביה"ח היו רגילים לעבור מבנין לבנין. ואם יצריכו אותם כעת להקיף תכבד עליהם העבודה והדבר יגרום לסבל מה גם להחולים. ותוך כדי בירור לחש לי אחד מזקני העובדים כי אם אין זכרונו מטעהו נדמה לו שבשעה שיחדו האולם שישמש לבית כנסת התנו עליו תנאי בכתב (אך אינו זוכר בדיוק תכנו) ואת הכתב הטמינו בקיר שארוה"ק =שארון הקודש= בנוי בו. ונבוא לביאור ההלכה בזה בע"ה.

(א) והנה בגמ' במגילה ד' כ"ח כ"ט וברמב"ם בפי"א מה' תפלה ה"ח ובשו"ע או"ח סי' קנ"א סעי' ה' כתוב בסתמא דאין עושין קפנדריא בבית הכנסת, ולא מוזכר כלל מדין עזרת הנשים בזה.

אך מצינו להפרמ"ג בא"א סי' קנ"א סק"א דעל הדין שפוסק שם המג"א דאסור לשחוט בביהכ"נ כותב שם דגם בעזרת נשים שמתפללים שם אסור. הרי שהפרמ"ג מדמה דין עזרת נשים לדינא דבית הכנסת, והגם שלא פורש בשם שהוא זה מפני שסובר דדין עזרת נשים כדין עזרת אנשים ויש מקום לומר שאולי זה מפני שהבזיון בזה כ"כ גדול שאסור לעשותו אפי' בעז"נ =בעזרת נשים=, וכדכותב שם הפרמ"ג דטעם האיסור הוא משום דגנאי טובא הוי. אבל מצינו לו בספרו ראש יוסף על מגילה ד' כ"ח שמביא מזה ג"כ ובשם כותב בלשון, דבעזרת נשים יש להחמיר כמו בבית הכנסת גופא ע"ש, ומשמע בפשטות דסובר דעז"נ דומה בקדושתו כעז"א =כעזרת אנשים= ומשום כך יש להחמיר בו בכל מה שמחמירים בבית הכנסת גופא, וא"כ יוצא לן לכאורה שה"ה נמי בנוגע לאיסור קפנדריא יש להחמיר ג"כ בעז"נ כמו בעז"א.

(ב) אולם אחר העיון נראה דאין הדבר כ"כ פשוט, וכפי שניווכח לדעת רובא דרובא של הפוסקים סוברים דקדושת עזרת נשים היא בהרבה יותר קטנה מקדושת בית הכנסת גופא, ולא עוד אלא דגם עצם הדבר אם עזרת נשים יש לה בכלל קדושה מוטל בספק גדול.

ואמנם הערוך השלחן בסי' קנ"ד סעי' ז' כותב בפשיטות גדולה דביהכ"נ של נשים יש עליה קדושת ביהכ"נ כיון שהנשים מתפללות שם.

אבל מאידך מצינו להחכמת אדם בכלל פ"ו סעי' ט"ו שכותב בפשיטות לאידך גיסא דעזרת נשים אין בו קדושת ביהכ"נ כלל וכלל כיעו"ש.

ובכזאת מצינו באמת דס"ל נמי להמהרי"ט ז"ל, דבח"א מתשובותיו סי' קל"ב בדיונו שם אם יש חזקה לחלונות פתוחות על גג בית הכנסת של נשים, כותב שם בתוך דבריו בד"ה ואשיבה ידי, בלשון זה: וגם אפשר דמקום זה שהחזיק על גג ב"ה =בית הכנסת= של נשים מקרי דבר שיש לו בעלים ידועים דלא ב"ה עצמו הוא שיהא בו קדושה ומוכרים אותו לצורך בדק הבית הכנסת ולא יצטרכו להטיל מס על הקהל, וכל גזבר שמינוהו עליהם יכול למכור מדעתם כדין שותף או מורשה ואין פרהסיא למכירה זו הלכך לא שייך טעמא דכתב הר"י ברצלוני דאם איתא קלא הוה לה למילתא עכ"ל. הרי שגם להמהרי"ט היה פשוט לו דאין קדושה בעזרת הנשים ובהנמקה כי לא בית הכנסת עצמו הוא שיהא בו קדושה.

(ג) אמנם ראיתי בשו"ת שואל ומשיב מהדו"ק ח"ב סי' כ"ב שכותב לדחות דהמהרי"ט מדבר רק בגגו של בהכ"נ של נשים [שם בשו"מ כותב בלשון: בנינו של בהכ"נ של נשים, אבל אין לזה שום הבנה וברור שהוא ט"ס וצ"ל בגגו כנ"ז]. דע"ז נסתפק מהרי"ט אם יש לו בעלים דלא מהכ"נ /מביהכ"נ/ הוא, אבל גוף הבהכ"נ של נשים ודאי מקרי קדושה. ומוסיף עוד וכותב שם שהמהרי"ט לא נסתפק אם יש בו קדושה רק אם יש לו בעלים כדין שהוקדש לצרכי בהכ"נ לתקן את בדק הבית, ומשמע מדבריו דבהכ"נ של נשים ג"כ יש בו קדושה, ע"כ, עיין שם.

אבל לפענ"ד במחכ"ת של הגאון שו"מ ז"ל אין הדבר כן, והרואה בגוף דברי המהרי"ט יראה שמפו' יוצא מדבריו שמדבר על עיקרו של בנין העזרת נשים ולא רק על גגו, ועל כל כולו הוא שכותב דלא בית הכנסת עצמו הוא שיהא בו קדושה, ומשום כך הדין הוא דמוכרים אותו לצורך בדק הבית הכנסת, ולא מצריכים להטיל מס על הקהל לצורך הבדק, וגם כל גזבר שנתמנה יכול למכור זה, ומה שמוסיף השו"מ לכתוב שהמהרי"ט לא נסתפק אם יש בו קדושה רק אם יש לו בעלים וכו', ושאדרבא, משמע מדבריו דבהכ"נ של נשים ג"כ יש בו קדושה. הנה כוונת השו"מ בזה כנראה לפיסקא נוספת שישנה במהרי"ט שם בזה, ואעתיק על כן לשונה: ובנידון דידן יש להסתפק במקום זה שהחזיקו על גג בית הכנסת של נשים אי מיקרי יש לו בעלים מיוחדים כיון דלאו בית הכנסת עצמו הוא אלא קדש שהוקדש לב"ה דדילמא ב"ה דוקא דקדוש מקרי שאין לו בעלים אבל שאר מקומות שאין להם קדושה יש לו בעלים מקרי וכל אחד מבני הקהלה הוא בעליו כיון שמוכרים אותו לחזק בדק הבית הכנסת ולא יצטרכו להטיל מס על הקהל, או דלמא לא מיקרו בעלים מיוחדים אלא כגון הקדש לחברת קברים שההקדש הוא לעצמו אי בעי למשתי בהו שיכרא עכ"ל. ועם העתקת הפיסקא הנוספת הזו שבמהרי"ט כלשונה, אני מוסיף להתפלאות על השו"מ דאיך היה יכול לפרש דכוונת המהרי"ט להסתפק רק אם יש לו בעלים אבל קדושה בודאי יש בעז"נ, הרי בדברי המהרי"ט מפורש יוצא ההיפך מזה, דעל קדושה בודאי היה פשיטא ליה שאין בה, ומפני שברור ליה שאין בה קדושה בא מתוך כך אל בית הספק אם יש לה בעלים, וכדכותב בלשון דדילמא ביהכ"נ דוקא דקדוש מקרי שאין לו בעלים אבל שאר מקומות שאין להם קדושה יש לו בעלים מקרי. וצד השני של ספיקו דמהרי"ט שלא יקרא דיש לו בעלים, הוא לא מפני שעוד ספק לו אם יש בה קדושה, אלא ספיקו הוא זה, דדילמא אעפ"י שאין בה קדושה מכל מקום מכיון שלא יכול למכור זה לכל מה שירצו כי הוא רכוש הבית כנסת [אף על פי שאין בזה קדושה] ויכול למכור זה רק לצרכי בית הכנסת ועל כן י"ל דלא מקרו הגבאים בעלים מיוחדים על כך מכיון דאי בעו למשתי בה שכרי לא יכלו. הרי יוצא לן מדברי המהרי"ט ההיפך הגמור ממה שהבין בדבריו השו"מ וגם אין כל מקום לדחוק ולפרש שכל כוונת המהרי"ט היא רק על גג העז"נ ולא על העז"נ גופא, (יעוין בספר שו"ת תשורת שי ח"א סי' תקמ"ה עיין שם) ולדעתי זהו רק סילוף כוונה ועיקום דברים, ועוד אי הכונה רק על הגג מאי אריא דנקט המהרי"ט עז"נ הרי גם עז"א ס"ל נמי להמהרי"ט שאינו תופס אוירו ועל גגו וכדמצינו שהשיב על כך בח"ב חיו"ד סי' ד' כיעו"ש, אלא ודאי דזה אינו.

וא"כ יצא לנו ראיה מפורשת מהמהרי"ט לדעת החכמת אדם דעזרת נשים אין בו קדושת בית הכנסת כלל, [ויעוין עוד מ"ש השו"מ בעצמו במהד"ו סי' ג' להקל ולומר דאולי עז"נ לא נתקדש כ"כ דומיא דעליות ביהכ"נ שלא נתקדשו עיין שם].

(ד) הן אמת דהדעה המהלכת בספרי שו"ת רבותינו האחרונים ז"ל הוא דיש חלות קדושה גם על עזרת נשים, אבל זה מודים כמעט רובא דרובא של הפוסקים שעד כדי קדושה של בית כנסת עצמו לא בא זה. ומה שמנמק הערוה"ש טעמו שיש לעז"נ קדושת ביהכ"נ מפני שהנשים מתפללות שם, יפה כותב לחלק בזה בשו"ת דברי חיים ח"ב חאו"ח סי' י"ד, דאין דומה עז"נ לכבוד ביהכ"נ דאנשים כידוע לכל מבין בחוש, וגם יש הרבה דברים דברי קדושה שקבועים דוקא בעז"א ולא בעז"נ כמו תקיעת שופר דקדושתו כעין פנים דקה"ק =דקודש הקדשים= כמבואר בר"ה [כ"ז ע"א] ונשים אין חייבים כלל בתק"ש =בתקיעת שופר=, וכן הלל ולולב ושמחה דהוא קבוע בעזא"נ =בעזרת אנשים= ולא בעז"נ שפטורים המה דהוי מ"ע שהז"ג =מצות עשה שהזמן גרמא= וכן קריאת מגילה לכמה פוסקים נשים אינם חייבים בקריאה וכן נ"ח בב"ה =נר חנוכה בבית הכנסת= לפרסומי ניסא הוא רק בעזא"נ =בעזרת אנשים=, וקריאת ארבע פרשיות דארבע פרשיות נשים פטורות, ועוד הרבה דברי קדושה שאין עושין בע"נ ואין חייבין בו כלל. ומסיים שם דכמעט כל האחרונים אסרו להוריד מעז"א לעז"נ ולא פלפלו רק באיזה אופן להתיר עיין שם.

ובכיוון זה כותב גם הגרש"ק ז"ל בספרו שו"ת האלף לך שלמה חאו"ח סי' ע"ו, דלעשות ממקום שמתפללין אנשים עזרת נשים הוי הורדה מקדושה ושינוי גמור, דבתפלת אנשים פורסים על שמע ואומרים קדושה וברכו ותפלה בקו"ר =בקול רם=, גם יש כמה מצוות כגון ק"ש נשים פטורות וגדול המצווה ועושה וכו' וגם בערבית ע"פ רוב אין באים נשים, גם יש קה"ת =קריאת התורה= וכמה אנשים מברכים עליו מה שאין בנשים וכו' גם ידוע משאז"ל דלא המקום מכבד את האדם וכו' וראי' מהר סיני, וא"כ ודאי הזכרים עדיפא מנשים דהרי מברכין בכל יום שלא עשני אשה לכך פשוט דהוי הורדה עיין שם.

והכי ס"ל נמי להכריע כן דהוי הורדה בשו"ת מהרש"ם ח"א סי' י' אות י"א, ומסתמך על מה שמצא בשו"ת מהר"ם מלובלין סי' נ"ט שכותב בתוך דבריו דביה"כ של אנשים הוא עיקר הקדושה ע"ש ובספר דעת תורה על או"ח הנדמ"ח בחלק השו"ת שבסוף הספר סי' ס"ד מודפס עוד תשובה בזה מהמהרש"ם מכת"י ח"ז שהשיב בכנ"ל ומביא גם דברי הד"ח אלא שכאילו מתפלא עליו על שלא הביא גם מהמהר"מ מלובלין הנ"ל עיין שם, ולפלא על המהרש"ם ז"ל שלא שם לב שגם הדברי חיים בעצמו בסוף הפיסקא בדבריו שם מביא נמי לדברי המהר"מ מלובלין הנ"ל שכתב בהדיא דעיקר קדושה הוא עזא"נ וקובע לפי"ז מסמרים בהלכה דבודאי בלא מכירה אסור לשנות מעזר"א לע"נ כיעו"ש. ודברי מהר"מ מלובלין אלה הביא גם בשו"ת בית שלמה חאו"ח סי' כ"א עיין שם. וכך כותב להסביר ולחלק גם בס' שו"ת הרי בשמים מהדו"ת סי' א' עיין שם וכן במהדו"ג סי' ל"ח עיין שם. וכן בשו"ת בית שלמה שם ובסי' כ"ח עיין שם.

(ה) ובגדולה מזו מצאתי בשו"ת אבני נזר חאו"ח סי' ל"ג אות ה' דמשום הך סברא דהנשים אינן מצטרפות לדבר שבקדושה ואף שיכולות לענות מ"מ אינם מחויבים בדבר ואפי' מאה כחד דמיין, נוטה אפילו לומר דעז"נ לא חשיב בית הכנסת ואין בו משום קדושה, ועכ"פ כותב, דלאו כקדושת בית הכנסת היא עיין שם.

ועוד מרחיק לכת בזה בשו"ת מהריא"ז ענזיל סי ע' וסובר שם דעזרת נשים אין בה קדושה כלל ופחותה מחדר ביהכ"נ ובית שער שקורין פאליש דהתם כאשר צר להם המקום בביהכ"נ וביהמ"ד גם בימי הקיץ כחום גדול בפנים רבים היושבים בפאליש ומתפללים עם הציבור, ופעמים רבות אומרים שם דברים שבקדושה וקורין בס"ת ואפי' חצר בית הכנסת ממש שקורין פארהויף יש בו צד קדושה שמקדשין בו את הלבנה ואומרים קדושה וכו' משא"כ בעז"נ שאין אומרים בו לעולם דבר שבקדושה, ומה שהנשים עונות שם לא חשיב מקום קדושה כיון שאינן מצטרפות ולא עדיף משווקים ורחובות שההולך ושומע עונה אחריהן עיין שם.

וכזה הוא שהיתה כנראה גם דעתו של החכמת אדם בהדגישו בדבריו לכתוב דאין בעזרת נשים קדושת ביהכ"נ כלל וכלל.

אמנם הרבה חולקים על כך וזר הדבר בעיניהם לומר שאין על עזרת נשים כל קדושה והאריכו בזה למעניתם. וכנ"ל באות ד', ויעוין גם מ"ש בזה בספר תורת חיים על או"ח סי' קנ"ב סק"ט, ובשו"ת זכר יהוסף (שטערין) סי' נ"א והרי בשמים מהדו"ג שם ושו"ת לבושי מרדכי חאו"ח סי' כ"ז ועוד. עיין שם.

אך עכ"פ זאת כמעט כולם מודים שקדושת עז"נ היא פחותה בהרבה מקדושת עזא"נ כיעו"ש ויעוין גם מ"ש בזה בשו"ת ערוגת הבשם חאו"ח סי' כ"ז ושו"ת אמרי יושר ח"ב סי' י"ב י"ט ושו"ת מהר"ש אנגיל ח"ג סי' פ"ח ושו"ת יד הלוי (במברגר, הנדמ"ח) חאו"ח סי' כ"א עיין שם.

(ו) וניתן לומר שגם הפרמ"ג לא כוון בדבריו לומר דקדושת עז"נ הו"ל ממש כקדושת ביהכ"נ, אלא כוונתו לומר דלפי ערך הגנאי שיש בזה יש ליתן על זה גם לעז"נ החומרא שנותנים בזה בבית הכנסת. ויתורץ בכך מה שבשו"ת הרי בשמים שם נשאר בצ"ע על הפ"מ ע"ש.

והתבוננתי וראיתי שהדברי חיים בתשובה שקדמה (בסי' י"ג שם) כיוון נמי לפרש כן בכוונת הפרמ"ג, דכותב שם בלשון אך בודאי כיון שלענין בהכ"נ של נשים מיקרי זה תיקון וגם היא קדושה יש בה כמבואר בפ"מ ורק קדושה קלה היא מביהכ"נ של אנשים עכ"ל הרי שהד"ח לא מצא כל סתירה בין דברי הפ"מ לבין ההגדרה שעז"נ קדושה קלה היא מביכ"נ של אנשים, וביאר שהאחד משלים את משנהו ולמדים רק זאת מדברי הפ"מ שאין לומר שאין כל קדושה לעז"נ.

(ז) וא"כ לפי כל האמור יש מקום שפיר לומר דבעזרת נשים מותר לעשות קפנדריא כי זה לא הוי גנאי טובא כ"כ כלעמוד שם ולשחוט וללכלך בדמים. והגם שמצינו להפרמ"ג בסי' קנ"ד בא"א סק"ד שכותב לגבי עזרות ביהכ"נ דאפשר דגם בהם אסור קפנדריא. הנה מלבד מה שגם בשם לא ברור לו הדבר וכותב זה רק בלשון אפשר, יש גם לומר דבשם יותר חמור מעז"נ כי מדבר שם מעזרות של קהלות גדולות שמתפללין בקביעות בהם כיעו"ש [ועובדא ידענא מצעירותי שהתירו לאיש ואשה לגור זמן ממושך בעזרת נשים של בית כנסת בפעיה"ק ת"ו באין מי שישמיע דברי מחאה על כך ובזה ראיתי בספר שו"ת בית ישראל סי' כ"ד שהשיב לאסור בכך].

(ח) אלא דלכאורה יש לשדות נרגא בכל הנ"ל אל כגון נשוא - דיוננו, כי בנידוננו המחיצה המבדלת בין עזרת אנשים לבין עזרת נשים אינה מגעת עד התקרה, היא אמנם מחוברת מקיר לקיר וגבוהה הרבה ביותר מעשרה אבל אינה מגעת בגובהה עד גג התקרה. באופן שבחצי השני של הגובה אוירא מבלבל בין העזרות. ויש על כן מקום לכאורה לומר דבכה"ג נחשבת גם העז"נ בכלל עצם קדושת ביהכ"נ עצמה, וכדראיתי גם לאחד מספרי האחרונים שמעיר בכגון דא.

אבל באמת זה אינו, וברור הדבר דמכיון דהעז"נ חולקת רשות לעצמה ע"י המחיצה שעשויה כדת וכדין ומחוברת מן הקצה אל הקצה אף על פי שגבהה לא מגיע עד התקרה בכל זאת אין לחלק שבחלק העז"נ דין אויר ביהכ"נ, דהאויר אינו יכול להיות חמור יותר מחלק העשרה שתחתיו, ועוד זאת אפילו אילו היה חמור יותר אבל החלק שלמטה שהמחיצה כן מפסקת הרי ברור שחולק רשות לעצמו דאל"כ לא היה מהני הבדלת מחיצה שאינה מגעת עד התקרה, ולזה הרי מצינו בפשיטות בכמה מקומות דמהני, כמו בשבת ופסח ועוד, ועיין גם לדוגמא באו"ח סי' פ"ז במ"ב סק"ט וסי' ר"מ סעי' ו' ומ"ב שם, והרי המדובר שלנו לעשות הקפנדריא בחלק הגובה שהמחיצה מפסקת במלואה בין העז"נ לבין הביהכ"נ.

ובהדיא כותב לבאר כן בשו"ת מהרי"ט ח"ב חיו"ד סי' ד', דמאחר שיש הפסק במחיצה של פצימים חולק רשות לעצמה כשם שחולקת לענין שבת וכן לתפלה דבפ' כיצד צולין משוינן אכילת הפסח בבית א' לענין מן האגף ולפנים כלפנים שכן מצינו בחיל שהוא מקודש מהר הבית ולא היה מפסיק ביניהם אלא סורג של עצים גבוה עשרה טפחים וכו' ע"ש ביתר אריכות. וכמו"כ יעוין בשו"ת דברי חיים ח"א חאו"ח סי' ג' מה שכותב לבאר דאויר ביהכ"נ בכלל אינו מקודש לדעת רוב הפוסקים, ומאריך בזה גם בשו"ת בית שלמה חאו"ח סי' כ"ח עיין שם, וכן בשו"ת מכתב סופר חאו"ח סי' ה' כותב נמי לבאר בפשיטות שאין לאויר ביהכ"נ עצם קדושה והא דאמרינן אויר עזרה כעזרה ואויר מזבח כמזבח היינו דכל המגיע לאויר העזרה הוי כאילו הוא עומד על רצפת העזרה וכו' אבל לא שתהיה הקדושה נתפסת באויר וכו' ואפילו אם נאמר יש קדושה באויר היינו שנמשכת קדושת קרקע הבית עד סוף גובה הבית כל חללו וכו' עיין שם ואכמ"ל בזה יותר.

באופן שאין כל גרעון בנידוננו במה שגובה המחיצה אינה מגעת עד התקרה, ובפרט שכך נעשית מתחילת יסוד הבית כנסת, והפוסקים האמורים שדנים על אויר ביהכ"נ הוא אפי' על גוונא שלאחר מיכן רוצים לקחת מאויר הבית כנסת לצורך עז"נ.

(ט) עוד סניף להאמור יש להוסיף בנידוננו, כי המדובר הוא להתיר הקפנדריא למשמשי החולים, ואשר זה לטובתם, וא"כ הרי זה הליכה לדבר מצוה, ובהליכה לדבר מצוה כותב הפרמ"ג בסי' קנ"א בא"א סק"ו דאפשר אם הולך לדבר מצוה רשאי לילך דרך שם. והגם דהביאור הלכה כותב להנדז בזה, מ"מ לסניף בודאי ראוי זה להצטרף, וגם י"ל דמה שמהנדז הביאור הלכה הוא רק בגוונא שהמצוה תעשה מיהת גם בלעדי זה בשלימותה, אבל כשיש חשש שיהא איזה חיסרון בקיום המצוה יודה גם הביאור הלכה דשרי, ובנידוננו יש חשש שיהא עיכוב וחיסרון שהוא ביעילות הטיפול, באיחור ההגשה וברשלנות, וכדומה.

(י) עוד נימוק גדול נוסף להיתר יש לנידוננו במיוחד, והוא באשר לפנינו ספק אם יש בכלל על הבית כנסת הזה חומרות דיני ביהכ"נ המבוארים בהלכה, כי כפי שהזכרנו בשאלה ישנו ספק במציאות אופן קביעת המקום הזה למקום תפלה, ויתכן שהתנו עליו בתחילה במפורש שלא יחול על המקום דין קדושת ביהכ"נ אלא ישמש רק כבית שמתקבצין בו להתפלל שאין בו משום קדושה גם אם הוא פנוי ולא דר בה אדם כמבואר באו"ח סי' קנ"ד סעי' א' ומ"ב סק"ב. ושנית, גם בסתמא יש מקום לומר דדינו נמי כאילו פירשו דמי, ובפרט על החלק שהוקצה לעזרת נשים, בהיות וגלוי וידוע לכל שחדרי בית חולים משמשים בעיקר עבור צרכי החולים ונוחיותם ואדעתא דהכי נדבו נדיבי העם מכספם לבנית הבנין וישנם ידים מוכיחות לכך במיוחד על חלק העזרת נשים כי זה עידן ועידנים משתמשים במקום בזעיר אנפין לצרכים שונים של ביה"ח.

ובגדולה מזו מצינו בשו"ת דברי חיים (מצאנז) ח"ב חחו"מ סי' ל"ב שהעלה דנראה בפשיטות דהבתי מדרשים של צדיקי הדור שמיחדים בביתם אין להם דין בהמ"ד =בית המדרש= להיות עליו קדושת ביהכ"נ שהרי אנו רואים שמשתמשים בו דברים שאין רשאים להשתמש בבהמ"ד סתם אפי' ע"י תנאי, שעושין סעודות נשואין ושוחקין בשמחת מצוה כנהוג אשר אין רשאין לעשות כן בבהמ"ד אחר, וגם ישנים שינת קבע דאסור עפ"י הדין, ועוד כמה תשמישים כידוע. אך הטעם דצדיקים בונים רק לשם בית וועד לת"ח להקהל יחד ולשמוח באהבה בכל המצטרך לשמחת מצוה וגם להשתמש לצרכי האורחים בכל מה שיצטרכו, ורק שיתפללו בו ג"כ, לא שיהיה קדושת ביהכ"נ עליהם וכו' ונהי שנקדשים הבית בקדושה היינו כמו שמקדשים כל הבנינים לצרכם כ"א לפי מה דמשער בלבו מקדש לשם מצוה אבל לא לקדושת בית תפלה, והוי רק תשמישי מצוה והוי דין תשמישי מצוה דהתפלה הוא תפל ולא חל עליו אפי' קדושה כ"ד כמ"ש הרמב"ן והר"ן ז"ל דזה מקרי רק בונה סתם לצורכו ורק שהצדיק עושה כל צרכיו בקדושה אבל לא נקרא על הבהמ"ד קדושת ביהכ"נ דלא נתיסד כלל לביהכ"נ וכו' עיין שם, וא"כ ה"נ בנידוננו יש מקום לומר דלא נתיסד בסתמא לביהכנ"ס, אלא נקבע לתשמישי מצוה לדברים שבקדושה שהחולים ובאי שערי הבית נזקקים להם.

וכך מצאתי בשו"ת מהר"ש אנגיל ח"ג סי' ק' שאגב דיונו אם מותר לשנות מקום בית התפלה של חולים מחדר זה לחדר אחר העלה בפשיטות שאין על החדר שנקבע לבית תפלה קדושת בית כנסת, מפני שלא נבנה לשם ביהכ"נ רק לבית החולים רק אח"כ נתנו ראשי בית החולים חדר מיוחד להתפלל בו אבל אין עליו קדושת ביהכ"נ עיין שם, וא"כ ה"נ י"ל גם בנידוננו (יעוין בשו"ת יד הלוי שם שנידון שאלתו היתה ג"כ בביכ"נ של בית חולים, ולא נחית לחלק בזה מה דנחית לחלק המהר"ש אנגיל הנ"ל).

(יא) יש להוסיף דבנידוננו יש גם ידים מוכיחות לכך שלא חשבו לתת למקום דין קדושת בית הכנסת, כי המקום שהוקצה לכך הוא במדור התחתון, ולמעלה ממנו, שוכבים חולים במטותיהם, ועושים כמובן שם, כל צרכיהם, דבר שהוא בניגוד להלכה, וידוע הדבר שמיסדי ביה"ח היו אנשים יראים ושלמים ולא עשו שום דבר בביה"ח של /שלא/ ברצון ושלא בהתיעצות עם חכמי התורה, אלא ודאי הדבר שהחשיבו המקום כדין בית שיחדו לאחר שנבנה לבהכ"נ שנפסק ברמ"א /או"ח/ סי' קנ"א סעי' י"ב שמותר לשכב עליו, וממילא יש גם לומר שהחשיבו זה רק לתשמישי מצוה בלבד מבלי שיהא ע"ז שם קדושת ביכ"נ וכנ"ל (ויעוין בשו"ת חיים שאל ח"א סי' נ"ו עיין שם) ולכן לא הקפידו גם על סוגי הצרכים שעושים למעלה מזה בקומה שעליו עבור החולים ששוכבים שם. בהיות ונעשית עבור חולים ולצרכי ריפוים

ברור שאיני קובע מסמרים שככה הוא בודאות, והרי המקום גם לא נקרא בשם דאווין שטוב /חדר תפילה/ [כדכותב הד"ח בנידונו שם] כ"א בשם בית כנסת ממש. אבל ספק על כך בוודאי ישנו בזה, ומכיון שישנו ספק, הרי ספק זה יכול בודאי להצטרף לצדדי ההיתר שכתבנו לעיל מזה, ובאופן שאפילו אם לו גם צדדי ההיתר הקודמים המה ג"כ רק מבחינת ספק, הרי ישנו בזה ספק ספיקא להתיר, ועוד ביותר מזה. וכבר מצינו בדברי הפוסקים שכתבו להתיר גבי ביהכ"נ במקום ספק ספיקא. (ומה שנקרא בשם ביכ"נ ג"כ עוד לא קובע כ"כ יעוין בספר שו"ת משיב שלום סי' י"א ע"ש). לכן לאור כל האמור נראה דשפיר יש להתיר עשיית הקפנדריא בעזרת נשים בזמן הדרוש.

**18 - שו"ת ציץ אליעזר חלק יב סימן טז**

עשיית קפנדריא דרך בית הכנסת לכניסה למשרד בחדר צדדי שאין לו צד כניסה ממקום אחר.

ב"ה, כ"ג מנ"א תשל"ד.

נשאלתי אם מותר לשכור חדר למשרד אשר הכניסה אליו רק דרך מעבר בית כנסת הסמוך לו ואם זה בכלל איסור קפנדריא. ומה הדין כשיש לו כבר ממקודם החדר הזה.

תשובה. תנן בברכות ד' נ"ד ע"א: ולא יכנס בהר הבית במקלו ובמנעלו וכו' ולא יעשנו קפנדריא וכו'.

וכן תנן במגילה ד' כ"ח ע"א: ועוד א"ר יהודה בית הכנסת שחרב אין מספידין בתוכו וכו' ואין עושין אותו קפנדריא שנא' והשמותי את מקדשכם, קדושתן אף כשהן שוממין וכו'.

ובגמ' ברכות שם ד' ס"ב ע"ב ומגילה שם ד' כ"ט ע"א איתא: מאי קפנדריא אמר רבא קפנדריא כשמה וכו' כמאן דאמר אדמקיפנא אדרי איעול בהא, א"ר אבהו אם היה שביל מעיקרא מותר וכו' הנכנס ע"מ שלא לעשות קפנדריא מותר לעשות קפנדריא וכו' הנכנס לביהכ"נ להתפלל מותר לעשותו קפנדריא וכו'.

ובטור ושו"ע סי' קנ"א סעי' ה' נפסק בלשון זה: היו לבית הכנסת שני פתחים לא יכנס בפתח זה לעשותו דרך לצאת בפתח השני לקצר דרכו, ואם היה הדרך עובר שם קודם שנבנה ב"ה מותר, וכן אם לא נכנס בו תחלה כדי לקצר דרכו מותר לעשותו דרך, וכשנכנס בה להתפלל מותר [או: מצוה] למי שנכנס בפתח זה לצאת בפתח אחר עכ"ל.

(א) והנה לכאורה מכל זה לא נלמד לאיסורא כי אם לעשות בבית הכנסת קפנדריא, דהיינו כשלמעשה יש לו דרכא אחרינא להגיע למחוז חפצו, אלא שצריך להקיף ולכן כדי לקצר דרכו רוצה לעבור בית הכנסת שיש לו ב' פתחים. אבל בגוונא כגוונא דידן שאין לו דרך וכניסה אחריתא מלבד דרך בית הכנסת יש לומר דשרי, דזה לא נקרא קפנדריא דאינו כאומר אדמקיפנא אדרי איעול בהא, דהא אין לו בכלל דרך להקיף אדרי, ומוכרח הנהו ליעול בהא.

(ב) אולם ברמב"ם בפי"א מה' תפלה ה"ח פוסק את ההלכה בלשון זה: היה לבית הכנסת או לבית המדרש שני פתחין לא יעשנו קפנדריא כדי שיכנס בפתח זה ויצא בפתח שכנגדו לקרב הדרך שאסור ליכנס בהן אלא לדבר מצוה עכ"ל. הרי לנו שהרמב"ם מנמק טעם האיסור של עשיית קפנדריא מפני שאסור ליכנס בהן אלא לדבר מצוה ומובא במג"א סק"ו. וא"כ הרי בנימוק זה סגר לנו את דרך ההיתר גם על כגון נידוננו, דהגם שזה לא קפנדריא כשמה, אבל זיל בתר טעמא, וטעמא דאיסורא הא הוא מפני שאסור ליכנס לבית הכנסת אלא לדבר מצוה, וגם בכגון נידוננו הא אין הכניסה לדבר מצוה, וא"כ גם בכגון זה אסור.

ואולי תלי זה בחילופי הגירסאות שישנן בזה בגמ' ברכות ובגמ' מגילה, דבברכות הגירסא היא: מאי קפנדריא אמר רבא קפנדריא כשמה ורב חנא בר אדא משמיה דרב סמא בריה דרב מרי אמר כמאן דאמר אינש אדמקיפנא אדרי איעול בהא. ואילו במגילה הגירסא היא: מאי קפנדריא אמר רבא קפנדיא כשמה מאי כשמה כמאן דאמר אדמקיפנא אדרי איעול בהא. ויש לומר דלפי הגירסא בברכות יש נפ"מ בין פירושא דרבא לבין פירושא דרב חנא בר אדא, דרבא מפרש שהכוונה היא על מקום אסיפת אנשים, וכעין שמצינו ברש"י בע"ז ד' י"א ע"ב ד"ה בחגתא דטייעי, שכותב שלמקום שמתקבצין כל סוחרי העיר לאכול ולשתות וכו' קורין קופנדריא ע"ש (יעו"ש במתרגם), והיינו שהכוו' לאסור כל אסיפה של מריעות בביהכ"נ, ורב חנא בר אדא מפרש שהכוונה אחרת דהיינו שלא יקצרו בה את הדרך כמאן דאמר אינש וכו', ואילו לפי הגירסא במגילה אין בה ב' פירושים אלא חדא פירושא שהכוונה על אדמקיפנא אדרי איעול בהא, וכך ראיתי באמת להגר"י אנגיל ז"ל בגליוני הש"ס ברכות שמאריך לבאר בכה"ג, ושהעיקר כהגירסא בברכות עיין שם, וא"כ י"ל שהרמב"ם הוא שתפס לבאר כן ושהעיקר כהגירסא בברכות, ועוד פירש שאין בכאן פלוגתא אלא כל אחד הוסיף על משנהו ואלו ואלו וכו' ולכן אסור בזה וגם בזה וסיכם וכלל והסביר שטעם אחד לכל, מפני שאסור ליכנס בהן אלא לדבר מצוה לאפוקי כל הני שאין הכניסה לדבר מצוה.

(ג) מראש חשבתי ואמרתי שיש אבל דרך להתיר אם בכל פעם שיעבור דרך ביהכ"נ למשרדו יתעכב בביהכ"נ ויקרא מעט או ישהא מעט בדרך שנפסק בשו"ע שם סעי' א' כשצריך ליכנס בהם לצרכו כגון לקרוא לאדם ע"ש וכדכותב בהדיא הביאור הלכה על הך דינא שלא יכנס בפתח זה לעשות דרך: אם לא שיקרא או שישהא שם מעט וכנ"ל.

אבל גם מזה חזרתי בי, ראשית דשם בסעי' א' בא הדבר רק בדרך מקרה ולכן כשמתנהג בכזאת לקרא מעט לא יהא נראה כאילו נכנס לצרכו, כמודגש בשו"ע שם זה הטעם, ועל כן גם כאן יש מקום להתיר רק בדרך מקרה, ולזה המכוון בודאי גם בביאור הלכה. אבל נידוננו הרי בא זה לא בדרך מקרה כי אם בתדריות וגלוי וידוע לכל שזוהי עיקר מטרתו ליכנס דרך בה למשרדו, בכל כי האי י"ל דלא יועיל כלל ההערמה בקריאה מעט.

שנית מצאתי בס' משחא דרבותא בח' החי' של מהר"ש אלפסי חאו"ח סי' קנ"א סעי' ה' שכותב להסתפק בדבר זה בהא דקיי"ל אין עושין ביהכ"נ קפנדריא אם מותר לעשותה קפנדריא ע"י שקורא פרק א' או שונה משנה א' כדקי"ל גבי הנכנס לביהכ"נ לקרות לחבירו משם שקורא מקרא או שונה משנה ואי לא לישתהי פורתא וליפוק, או דילמא קפנדריא שאני שהוא ביזוי גדול לביהכ"נ. ואחרי הבירור זאת הלכה העלה: דלא סגי בקורא ושונה אלא בנכנס לקרות לחבירו ע"מ שלא לעשותו קפנדריא, אבל הנכנס לעשותו קנפדריא אסור בכל גוונא, אם לא בנכנס להתפלל או לקרות ולשנות עיין שם. ודברי הס' הנ"ז מובא גם בס' טהרת המים בשיורי טהרה מע' הב' אות כ"ה. ועוד מוסיף חיזוק לכך בהוסיפו לכתוב שכ"נ =שכך נראה= משמעות הפוסקים דאם מתחילה הי' אדעתא לעשותו קפנדריא לא מהני ביה בקריאת פסוק א', ומציין במיוחד שכן משמע דס"ל גם להר' חקקי לב (להגר"ח פלאג'י ז"ל) ח"א סי' ג' עיין שם. [וראיתי בבית ברוך על הח"א כלל י"ז סעי' י"ב שכותב ג"כ מדעתי' להשיג על הביאור הלכה הנ"ל ע"ש, ולא ראה מהנ"ז שהוי סייעתא לו], על כן אין להתיר.

(ד) פש גבן לברר בהיכא שהחדר שימש לו למשרד והיה לו מעבר אליו דרך החדר החיצוני הזה שאח"כ הקצוהו לבית כנסת, אם מותר לו להמשיך לעבור למשרדו דרך חדר זה שמשמש כעת לבית כנסת.

ולכאורה הדבר פשוט להיתר, וכפי דאיתא בגמ' ברכות ומגילה שם ונפסק כן בטור ושו"ע שם דאם היה הדרך עובר שם קודם שנבנה בה מותר.

אבל לאחר העיון נראה דגם בכה"ג ההיתר עוד איננו מרווח כ"כ. דהנה ברמב"ם לא הובא כלל הך דינא דגמ' דאם היה שביל מעיקרא מותר. ויעוין בכ"מ שם שעמד על כך, וכותב לבאר דאפשר שאעפ"י שמותר אין ראוי לעשות כן ע"ש, ובמרכבת המשנה ח"ב ראיתי שכותב לבאר דהנכון דרבנו מפרש דלא כפרש"י אלא שהתנו מעיקרא שלא יתקדש השביל קבה"כ =קדושת בית הכנסת= וזה נלמד ממש"ר הי"ז ע"ש. ועוד ראיתי בס' מעשה רקח על הרמב"ם שכותב ע"ד הכ"מ דדבריו מגומגמים דאם מן הדין ס"ל לרבינו דמותר אלא דממידת חסידות טוב הוא ליזהר למה לא כתב כן להדיא וכו' וכן הקשה הרב מעיל שמואל והביא ראי' מדברי רבינו בפכ"ה דמלוה ולוה וכו', לכן כותב לבאר דלכן השמיט זאת הרמב"ם (וכן הרי"ף), מפני שגם בירושלמי הושמט זה, וסברי על כן רבנן לפסוק בזה כהירושלמי, ומשום דלא מסתבר להתיר דבר זה דסוף כל סוף הרי עושה קפנדריא לבית הכנסת להדיא וכו' ולכה"פ יש לחוש להרואים וכגון אורחים שאינם יודעים שהיה שם שביל מעיקרו ויבואו לטעות שהותר דבר זה להדיא עיין שם [ויעו"ש במעשה רוקח במ"ש להוכיח שהרמב"ם לא השמיט אבל דינא דר"נ בר יצחק דכלול זה במ"ש בה"י עיין שם, והבית ברוך הנ"ל כוון לדעתו]. באופן שיוצא לנו דאליבא דהרמב"ם לא מהני אפילו בהיה לו מעבר בה ממקודם, ואליבא דהמעשה רוקח אסור אליביה מדינא ובכל גוונא, וכן אליבא דהמרכבת המשנה דינא הכי כל שלא התנה מעיקרא שלא יתקדש השביל בקדושת בית הכנסת, ואליבא דהכ"מ אעפ"י שמותר מדינא מ"מ אין ראוי לעשות כן [וכשלעצמי חשבתי שאולי ביאר הרמב"ם שכל עיקר דין זה של ואם היה שביל מותר נאמר בגמ' רק על בחורבנן, כהמדובר במגילה שם, אבל לא כשהן עדיין בישובן, אלא דיקשה עדנה מדוע שהשמיט הרמב"ם מיהת מלהזכיר הדין הזה כשמדבר על בחורבנן להלן בהי"א].

ותמוה הי' בעיני על הכ"מ דמאחר שלא הרי"ף ולא הרמב"ם הזכירו דין זה דאם היה שביל וכו', מדוע הזכיר מזה בשלחנו הטהור, הא דרכו לפסוק כמותם נגד הרא"ש, ואפילו לפי פירושו בכוונת דעת הרמב"ם היה לו להזכיר מיהת דאע"פ שמותר מכל מקום אין ראוי לעשות כן, ולאח"ז מצאתי בספר משרת משה (עטייה) על הרמב"ם שעמד כבר על ד"ז, דכיון דהרי"ף והרמב"ם לא התירו הא דאם הי' שביל אמאי מרן ז"ל בשה"ט התירה, ואף דהרא"ש והטור הביאוה ה"ל לימשך אחר ב' עמודי ההוראה. ויעו"ש שהבעל משרת משה כשלעצמו כותב ליישב דאפשר לומר דהרמב"ם כן רמז לדין זה דאם הי' שביל וכו' במ"ש בלשון היה לבית הכנסת ב' פתחים ומשמע דדוקא אם הפתחים נעשו בפרט לב"ה בבניינם, אבל אם קודם שנעשה ב"ה היה בלא"ה להאי שביל ב' פתחים אז שרי, אלא שעל הכ"מ תמיהתו דמכיון דלא העלה ליישב בכזאת, למה הביאו איפוא בשו"ע עיין שם, והנה אם כי שישובו של הבעל משרת משה נראה דחוק, אבל מצאתי גם להבעל אוה"ח ז"ל בספרו ראשון לציון על מס' מגילה ד' כ"ט שכותב לדחות ישובו של הכ"מ מכמה אנפי, וכתב מדידיה ליישב דברי הרמב"ם כישובו של הספר הנ"ז, דנראה דהרמב"ם רמז להאי דינא במ"ש בלשון: היה לבית הכנסת או לבית המדרש שני פתחים וכו', דממה שדקדק לומר היה לה לבית הכנסת שני פתחים נתכוין לומר שהפתחים שנעשו בשביל בית הכנסת, לאפוקי שביל מעיקרא דקאמר תלמודא דבזה אין איסור קפנדריא עיין שם, וא"כ אולי י"ל דגם הכ"מ בבואו לכתוב את ההלכה בזה בשוה"ט ראה לעצמו לא לדחות את הודאי משום ספיקו דידיה דחשב בעצמו שבדעת הרמב"ם יש צדדים לכאן ולכאן [ויעו"ש במשרת משה שכותב ליישב ג"כ כנ"ל שהרמב"ם הזכיר מיהת דיהא דר"נ בר יצחק ממ"ש בה"י ומביא כן גם משם מרכה"מ (הספרדי) עיין שם].

לזאת נראה להלכה דנהי דמי שרוצה לנהוג היתר בעצמו, או להורות היתר, בגוונא שהיה לו מעבר מקודם, אין למחות, ואין לשלול הוראה כזאת, בהיות ונפסק כן בסתמא בשו"ע, ומבלי להזכיר אפי' שאבל אין ראוי לעשות כן, אבל כל בעל נפש יש לו לחוש לנפשו בהיות והרמב"ם השמיט היתר זה, ואליבא דהרבה מהפוסקים הנ"ל שהזכרתי אסור אליבא דידיה אי מדינא ואי עכ"פ משום מדת חסידים ומשום הרואים, ויעוין באליהו רבה סק"ח שכותב ג"כ על הך דינא דאם היה הדרך עובר קודם שנבנה ב"ה מותר, דמ"מ אין ראוי לעשות כן ע"ש.

(ה) אכן אם המשרד הזה יוקצה לעסיקה בצרכי מצוה למען ת"ת או גמ"ח, או לצורך ב"ה גופיה, וכדומה, אזי יש להתיר, וכדכותב הפרמ"ג בא"א סק"ו להתיר קפנדריא בהולך לדבר מצוה, ואף על פי שהפרמ"ג כותב בזה רק בלשון אפשר דשרי. וכן בביאור הלכה משיג על הפרמ"ג וכותב דלא נהירא וכו' משא"כ בזה שנכנס בכוון דרך ביהכ"נ רק כדי לקצר דרכו והמצוה שמקוה לעשותה הלא יוכל לעשותה אפילו אם לא יעשה הביהכ"נ קפנדריא מסתברא דאסור ע"ש. מ"מ זהו דוקא מפני שהמדובר שהמצוה כשלעצמה יוכל לעשותה מיהא גם אם לא יעשה הביהכ"נ קפנדריא, וכדמגיש /וכדמדגיש/ מזאת הביאור הלכה הנ"ז, אבל בגוונא שבלי זה לא יוכל לעשותה, כבגוונא דידן שאין לו דרך אחרת ליכנס למשרד ולעסוק בהמצוות, אזי יסבור הפרמ"ג בודאות דשרי, וגם הביאור הלכה לא יחלוק עליו ויודה דמותר.

וליתר דיוק ישתדל בכל פעם שיכנס או יצא דרך ב"ה לישב מעט ולומר איזה פסוקי דרחמי, ומזקנים נתבונן ממה שמובא בספר משפטי עזיאל חאה"ע מהדו"ת סי' ס"א שמדי דברו באיסור העמדת חופה בביהכ"נ מעיד לנו בתוך המשך דבריו בזה"ל: וכן זכרוני מאבותינו ורבותינו מה שראיתי בעיני ולמדתי מדבריהם שבכל מקרה שהיו צריכים לעבור דרך ביהכ"נ איסטאמבולים לביהכ"נ ריב"ז לדרשה או תפלה בצבור כנופיא מרבנן והראשל"צ בראשם היו יושבים בביהכ"נ ואומרים מזמור תהלים כדי שלא יהא כניסתם אעפ"י שהוא לצורך תפלה ותלמוד תורה כניסה ריקנית, וכן היו עושים כל אלה מצבור שהיו מתפללין בביהכ"נ ריב"ז בעברם אליו דרך בית הכנסת עכ"ל. [ויעוין בספר שמו משה (פארדו) חאו"ח סי' ז' שדן על הבתי כנסיות הנ"ז רק בנוגע לענין אין מעבירין על המצוות, בהיותם זה לפנים מזה ורוב העולם המה נכנסים דרך ביהכ"נ אסטאנבוליס לק"ק אמצעי ולק"ק הגדול ויען ביהכ"נ אסטאנ' פגע ברישא והיאך יניחנו ליכנס לפני ולפנים, ובא באריכות דברים לברר שלא הוי בכה"ג בכלל אין מעבירין על המצות עיין שם]. ונלמד מזה במכש"כ שיש מקום להדר להתנהג בכזאת כשהמדובר בכניסה והליכה לא לצורך תפלה ממש או תלמוד תורה, כי אם בסתם עסיקה לצרכי מצוה. ואין להאריך יותר.